Global Firepower Index izrađuje top listu najjačih svjetskih vojnih sila na temelju 50 faktora, a dok možete pretpostaviti poredak prve tri, zanimljivo je gdje se na tom indeksu nalazi Hrvatska u odnosu na ostatak naše regije.

Priče oko novog Hladnog rata i mogućeg vojnog sukoba između Zapada i Rusije s jedne strane te SAD-a i Kine na Dalekom istoku, sve su češća pojava, a opasnost od istih svakako nije zanemariva. Sve to dovoljno je da se povremeno upitamo kako stoji odnos najjačih vojnih sila u svijetu.

Jedino što taj indeks ne uključuje kao faktor, jest broj nuklearnog arsenala, jer to je oružje nadomješta mnoštvo drugog naoružanja svojom destruktivnom moćo te služi i kao sredstvo odvraćanja.

Indeks za 2016. godinu uklljučuje 126 zemalja svijeta i njihovu vojnu moć. Evo kako stvari trenutno stoje.

America First

Prve po vojnoj moći su Sjedinjene Američke Države, s indeksom globalne vatrene moći 0.0897 (0.0000 znači najbolju, savršenu vatrenu moć). SAD imaju 1,4 milijuna aktivnih vojnih djelatnika te 1,1 milijun u rezervi. Imaju 8848 tenkova, 41.062 oklopnih borbenih vozila, 1934 samohotki i 1331 višecjevni raketni sustav.

Isto tako, SAD imaju najveću zračnu silu na svijetu, moćniju od idućih desetak zemalja na listi zajedno te broji ukupno 13.444 vojnih zrakoplova, od čega je 2308 lovaca/presretača, 2785 jurišnih borbenih zrakoplova fiksne geometrije krila, 5739 transportnih zrakoplova, 2771 trenažnih zrakoplova, 6084 helikoptera, od kojih je 957 jurišnih helikoptera.

SAD imaju i najjaču mornaricu na svijetu, koja broji ukupno 415 plovila, uključujući i 19 nosača zrakoplova te 75 podmornica.

Russia second

Druga po indeksu vojne moći u svijetu je, naravno, Rusija. Njihov indeks je 0.0964. Rusi imaju 766.055 aktivnih vojnih djelatnika, no u rezervi ih imaju još čak 2.485.000.

Rusi imaju najviše tenkova, njih 15.398. Imaju isto tako i 31.298 oklopnih vozila, 5972 samohotke te 3793 višecjevnih raketnih sustava.

Rusi imaju 3547 vojnih zrakoplova (osjetno manje od Amerikanaca), od kojih su njih 751 lovci/presretači. Jurišnjih zrakoplova imaju 1438, transportnih 1124 i trenažnih 370. Helikoptera ukupno imaju 1237, od čega 478 jurišnih.

Ruska mornarica broji 352 plovila, među kojima je i jedan nosač zrakoplova te 60 podmornica.

Rusima za vrat na trećem mjestu po indeksu vojne moći dišu Kinezi. Njihov indeks je 0.0988. Kinezi imaju 2.335.000 aktivnih vojnih djelatnika te praktički još toliko u rezervi - njih 2.300.000.

Kina na korak do Rusa

Kineska vojska ima 9150 tenkova, 4788 oklopnih vozila, 1710 samohotki i 1770 višecjevnih raketnih sustava.

Kinesko ratno zrakoplovstvo broji 2942 zrakoplova, od čega su njih 1230 lovci/presretači, 1385 su jurišni zrakoplovi, 782 su transportni i 352 trenažni zrakoplovi. Kinezi imaju ukupno 802 helikoptera, od čega ih je 200 jurišnih.

Kinezi međutim imju velik broj plovila u mornarici, među kojima je i jedan nosač zrakoplova i 68 podmornica.

Hrvatska - regionalna sila

Naposljetku, stigli smo i do dijela koji je zanimljiv našem podneblju, a taj je gdje se na tom indeksu nalazi Hrvatska, a gdje naši susjedi iz bivše države? Dakle, Hrvatska se nalazi na solidnom 68. mjestu ali ono što je zanimljivije od toga, jest da je Hrvatska po vojnoj moći ispred svih susjednih država iz bivše Jugoslavije - 15 mjesta ispred Srbije, 43 mjesta ispred Slovenije, dok se BiH nalazi tek na 120. od ukupno 126 mjesta na indeksu.